Castle in Clarens | LekkeSlaap
Vanaf R2 800 per nag (vir 4 persone)
Castle in Clarens is in die hartjie van die Malutiberge en bied 'n koninklike ervaring vir 4 gaste met asemrowende uitsigte op Berg Horeb. Castle in Clarens is op 'n plaas aan die buitewyke van Clarens en snags lyk die liggies van Clarens soos verskietende sterre.
Met die Raponsie-feëverhaal ingedagte, word dié toring-verblyf, Rapunzel's Tower genoem. Die kuns en dekor is met die hand uitgekies van reg oor die wêreld en dra by tot 'n ongelooflike ervaring wat al die sintuie betower.
Rapunzel's Tower beskik oor 2 en suite-slaapkamers naamlik, Raponsie se kamer en die Prins se kamer. Raponsie se kamer is op die boonste verdieping en het 'n koningingrootte-bed en kyk uit op die berge en die omgewing.
Die Prins se kamer is op die grondvloer en het 'n middeleeuse-tema met 'n koningingrootte-bed. Japonne, ekstragroot badhanddoeke, gesigwaslappe en 'n haardroër word voorsien. Die luukse badkamers het verhitte handdoekrelings.
Die ouwêreldse-kombuis is op die grondvloer en met 'n stoof, oond, mikrogolf, yskas en tee- en koffiemaakgeriewe toegerus. Gaste kan etes by die eetkamertafel geniet met sitplek vir 4 mense.
Ontbyt en aandete is op versoek teen 'n ekstra koste beskikbaar. Dié etes word in skatkissies bedien. Die sitkamer het 'n klein biblioteek en 'n kaggel met engeltjies. Neem asb. kennis dat die kasteel nie 'n TV het nie.
Gaste kan braai in die Kamer van Engele of die sonsondergang agter die berge vanuit die Sonsonderganghoekie waardeer. Na aanleiding van die Raponsie-tema het die tuin verskeie paadjies, doringbome en 'n groentetuin met Rampion, oftewel, Raponsie-blomme.